ג'ייקובן בראון

ג'ייקובן בראון (באנגלית: J'Covan Brown; נולד ב-14 בפברואר 1990) הוא כדורסלן אמריקאי, המשחק בעמדות הרכז והקלע. בראון הוא בנו של ג'וני ריי ואנג'לה בראון. בן דודו, בי ג'יי טיילר, הוא כדורסלן עבר ששיחק גם באוניברסיטת טקסס. בראון שיחק בתיכון ממוריאל בפורט ארתור שבטקסס, שם הוא קלע בממוצע 29.9 נקודות למשחק ב-11 משחקים במהלך העונה הראשונה שלו. בראון הוביל את ממוריאל ל-29 ניצחונות אל מול 6 הפסדים, בעוד שהוא מעמיד ממוצעים של 27 נקודות, 6 אסיסטים, 5 ריבאונדים ו-3 חטיפות למשחק. בראון זכה לשבחים בכל רחבי המדינה, ונבחר לחמישייה הראשונה של הליגה בעונה האחרונה שלו בתיכון. בראון שיחק באוניברסיטת טקסס משנת 2009 עד שנת 2012. בשנתו האחרונה במכללה, העמיד בראון ממוצעים של 20.1 נקודות, 3.8 אסיסטים, 3.4 ריבאונדים ו-1.2 חטיפות למשחק, ולקח את הקבוצה שלו לחצי גמר הפלייאוף בשנת 2012. ב-2 באפריל 2012, בראון הכריז על מועמדותו לדראפט 2012, לאחר שסיים את שנתו האחרונה באוניברסיטה. ב-28 באוגוסט 2012, בראון החל את הקריירה המקצועית שלו עם הקבוצה היוונית אגו רת'ימנו, כשחתם על חוזה לעונה אחת. עם זאת, ב-1 בדצמבר 2012, הוא עזב את הקבוצה לאחר שישה משחקים בלבד, עם ממוצע של 9.3 נקודות למשחק. בחודש יולי 2013, שיחק בראון בניו יורק ניקס בליגת הקיץ. ב-5 בנובמבר 2013, בראון חזר ליוון, וחתם עם KAO דראמה למשך שאר העונה. בראון קלע בממוצע 17.2 נק' למשחק וסיים את העונה שני במדד הנקודות בליגה היוונית. ב-17 במאי 2014, בראון חתם עם הקבוצה הדומיניקנית קנרוס דה לה רומנה לעונה. ב-8 באוגוסט 2014, חתם בראון לעונה עם הקבוצה הקזחית אסטנה. ב-11 בנובמבר 2014, בראון רשם שיא קריירה של 34 נקודות, עם 12 מ-15 מהשדה, יחד עם 7 ריבאונדים ו-3 אסיסטים בניצחון 102–106 על טופאש. בראון סיים את העונה בתור עם ממוצע הנקודות השלישי בגודלו עם 17.5 נקודות למשחק. הוא עזר לאסטנה לזכות באליפות הכדורסל של קזחסטן 2015, כמו גם להגיע לפלייאוף הליגה המאוחדת של VTB מהמקום השמיני, שם הפסידו לצסק"א מוסקבה. ב-4 ביוני 2015, בראון חתם בקבוצה הטורקית טורק טלקום לעונה. ב-6 בדצמבר 2015, בראון רשם שיא קריירה חדש של 38 נקודות, עם 11 מ-14 מהשדה, יחד עם שלושה אסיסטים בהפסד 93–96 לפנרבחצ'ה. ב-19 בינואר 2016, בראון עזב את טורק טלקום וחתם בקבוצה היוונית א.א.ק. אתונה לשאר העונה, עם אופציה לעונה נוספת. בראון סייע לקבוצה להגיע לחצי גמר הליגה היוונית ב-2016, שם הם בסופו של דבר הפסידו לאולימפיאקוס. ב-14 ביולי 2016, חזר בראון לטורקיה, וחתם לעונה עם פינאר קרשיאקה. ב-13 בדצמבר 2016, בראון קלע 36 נקודות, ב-13 מ-20 מהשדה, יחד עם 4 אסיסטים ו-2 חטיפות בניצחון 59–99 על רייר ונציה. בראון עזר לקרשיאקה להגיע לגמר ליגת האלופות ב-2017, שם הם הפסידו בסופו של דבר לרייר ונציה. ב-12 בספטמבר 2017, הגיע בראון לישראל וחתם בהפועל גלבוע גליל לעונה. ב-13 בנובמבר 2017 קלע בראון 28 נקודות, עם 10 מ-15 מהשדה, יחד עם 8 אסיסטים, 5 ריבאונדים ו-3 חטיפות בניצחון 86–88 על הפועל תל אביב. ב-9 באפריל 2018, בראון רשם דאבל דאבל של 32 נקודות ו-11 אסיסטים, עם 6 מ-6 מהשלוש בניצחון 89–94 על הפועל חולון. בראון עזר לגלבוע גליל להגיע לפלייאוף של הליגה הישראלית, שם הפסידו להפועל ירושלים. בראון סיים את העונה עם המדד השלישי בטובו בליגה באסיסטים (5.9 למשחק) וגם ממוצעים של 17 נקודות ו-3.2 ריבאונדים למשחק, עם האחוזים הגבוהים בקריירה של 42.5 אחוזים ל-3. ב-18 ביוני 2018 חתם בראון לעונה בהפועל ירושלים. ב-14 בפברואר 2019 זכה בראון עם הפועל ירושלים בגביע המדינה. ב-13 בפברואר 2020 זכה בראון עם הפועל ירושלים בגביע המדינה בפעם השנייה ברציפות ואף נבחר למצטיין המשחק כאשר קלע 26 נקודות 5 אסיסטים ו-6 ריבאונדים. ב-2 ביוני, יום אחד לפני החזרה לאימונים לאחר התפרצות נגיף הקורונה בישראל, שוחרר בראון לבקשתו מהקבוצה, עקב סיבות משפחתיות. ב-13 באוגוסט הודיעה הקבוצה על חזרתו של בראון לסגל לקראת עונת 2020/21. ב-13 ביולי 2021 חתם בראון לעונה אחת בהפועל תל אביב.בראון היה מהשחקנים המובילים בהפועל תל אביב באותה השנה. ב-14 בפברואר 2022 קלע בראון 30 נקודות, יחד עם 9 אסיסטים ו-6 ריבאונדים בניצחון 90-80 על מכבי תל אביב. ב-7 במרץ 2022 מסר בראון 16 אסיסטים בניצחון קבוצתו על נס ציונה 83-99 ובכך השווה את שיא כל הזמנים של המועדון לאסיסטים במשחק אחד. בעקבות פציעתו של בראון הקבוצה סיימה את העונה הסדירה במקום השביעי, שם הפסידו בסדרת רבע הגמר למכבי תל אביב 3-1, למרות יכולת טובה של בראון. בראון סיים את העונה עם ממוצעים של 13.9 נקודות, 2.6 ריבאונדים ביחד עם 5.6 אסיסטים, ו-1.5 חטיפות למשחק. ב-24 במאי 2022 הודיעה הפועל תל אביב על הארכת החוזה של בראון לשתי עונות נוספות. ב-18 בינואר 2023 שבר בראון את שיא האסיסטים למשחק במפעל היורוקאפ, עם 16 אסיסטים, להם הוסיף 17 נקודות ו-8 ריבאונדים, מה שהפך אותו למצטיין המחזור ה-11 של היורוקאפ. ב-13 במרץ 2024 במהלך משחק מול בשיקטאש במסגרת רבע הגמר של היורוקאפ, נפצע בראון בגיד הפיקה וסיים את העונה. ב-20 ביוני 2024 הודיעה הפועל תל אביב כי היא מוותרת על האופציה לחידוש החוזה עמו. לבראון יש ילדים מכמה מערכות יחסים, כולם חיים בארצות הברית. אסטנה אליפות קזחסטן – 2015 הפועל ירושלים גביע המדינה – 2019, 2020 גביע הליגה – 2019 מדיה וקבצים בנושא ג'ייקובן בראון בוויקישיתוף פרופיל, באתר Sports-Reference פרופיל, באתר eurobasket פרופיל, באתר היורוליג רשמי: ג'ייקובן בראון חתם בגלבוע/גליל, באתר ערוץ הספורט, 12 בספטמבר 2017 לאחר דרמה: הפועל ת"א הפסידה 88:86 לגלבוע/גליל, נהריה ניצחה את חיפה 73:83, באתר וואלה, 13 בנובמבר 2017 89:94 לגלבוע בחולון, ניצחון להפועל ת"א, באתר ערוץ הספורט, 10 באפריל 2018 אלון בן דוד, ‏ירושלים גברה על גלבוע/גליל ועלתה לפיינל פור, באתר ONE‏, 5 ביוני 2018 אפרת עמורבן, ג'ייקובן בראון חתם בהפועל ירושלים, באתר ynet, 18 ביוני 2018 אהרל'ה ויסברג‏, ג'ייקובן בראון עוזב לארה"ב: "מצטער שככה זה היה צריך להיגמר", באתר וואלה, 2 ביוני 2020 יעקב מאיר, ג'ייקובן בראון חוזר להפועל ירושלים, באתר ישראל היום, 13 באוגוסט 2020 ברק חקלאי, ג'ייקובן בראון חתם בהפועל ת"א, רפי מנקו מועמד, באתר ynet, 13 ביולי 2021 עמרי מנהיים, ‏ג'ייקובן בראון האריך את חוזהו בהפועל ת"א, באתר ערוץ הספורט, 24 במאי 2022 אור שקדי‏, בעקבות הפציעה: ג'ייקובן בראון החליט לעבור ניתוח וסיים את העונה, באתר וואלה, 17 במרץ 2024 אור שקדי‏, ג'ייקובן בראון נפרד: "הפועל ת"א תהיה הטובה בישראל", באתר וואלה, 20 ביוני 2024